Melissa Gumbs

Melissa D. Gumbs (☆ 4 di sèptèmber 1983 na Sint Maarten) ta un polítiko di Sint Maarten i lider di partido PFP. Desde 26 di novèmber 2024 e ta minister di Enseñansa, Kultura, Hubentut i Deporte (ECYS) den gabinete Mercelina II. Previamente e tabata miembro di Parlamento di Sint Maarten di 2020 pa 2024. 

 Bida 
Melissa Gumbs ta yu di Marcel Gumbs, eks-politiko i promé minister di Sint Maarten di 2014 pa 2015. El a lanta na Sint Maarten i a sigui enseñansa basiko i avansá na skol St. Dominic. Fin di 2006 e ta optene un master den maneho di empresa internashonal na University of Saint Thomas, U.S. Virgin Islands. Despues di muda pa Hulanda Gumbs ta traha na TMF Group komo analista di investigashon di merkado di 2010 pa 2015. Durante e periodo aki e tabata kofundadó i presidente di Unified Sint Maarten Connection (USC), un organisashon hubenil ku e ophetivo pa konekta hende di Sint Maarten residensiá na Hulanda pa medio di aktividatnan. Entre 2016 i 2020, despues di regresa na su isla natal, Gumbs tabata hefe di e servisio di kliente di UTS na Sint Maarten.

Gumbs ta kofundadó di e partido pa hòben, Party for Progress (Partido pa progreso, PFP) i ta lider di partido desde su fundashon na 2019. Kabesando e lista den elekshon parlamentario di 2020 e ta optené 599 voto, ku ta representá 39,7% di e total di voto ku PFP a risibí. E ta resulta e polítiko ku a hala mas voto entre e hòbennan. Desde 10 di febrüari 2020 e ta miembro di Parlamento di Sint Maarten i lider di frakshon pa PFP. 

Category:Polítiko di Sint Maarten
Category:Minister di Sint Maarten
Category:Hende